**Základná škola s vyučovacím jazykom maďarským – Alapiskola ČSA 15,  Moldava nad Bodvou-Szepsi**

**Plán práce koordinátora pre rozvoj čitateľskej gramotnosti**

**Školský rok 2019/2020**

**Koordinátori: Mgr. Mária Kinyiková**

 **Mgr. Ildikó Knap**

**Čitateľská gramotnosť v školskom prostredí**

Čitateľská gramotnosť je komplexný rozvoj čitateľských zručností potrebných na efektívnu prácu s textom. Cieľom rozvíjania čitateľskej gramotnosti je taký čitateľ, ktorý disponuje čitateľskými kompetenciami, ktoré mu umožňujú pracovať s rozličnými druhmi textov používaných na rôzne účely. Čítanie teda zahŕňa nielen zvládnutie techniky čítania, ale aj intelektuálne spracovanie informácií a ich praktické uplatnenie a využitie v každodennom živote. V našich školách stále pretrváva spájanie pojmov čítanie, čitateľská gramotnosť s vyučovacím predmetom maďarský jazyk a literatúra, resp. s iným vyučovacím jazykom. Čitateľskú gramotnosť je však možné rozvíjať v rámci všetkých predmetov kognitívneho zamerania (matematika, prírodoveda, vlastiveda, pracovné vyučovanie, hudobná výchova).



Dobré

čitateľské zručnosti vytvárajú predpoklad pre zvládnutie ostatných vyučovacích predmetov,

preto by mali v rámci školského vzdelávania patriť medzi kľúčové oblasti. Čitateľská gramotnosť je schopnosť porozumieť a používať také písomné jazykové formy, ktoré:

* vyžaduje spoločnosť,
* ktoré majú hodnotu pre jednotlivca.

**Poznáme tri aspekty čitateľskej gramotnosti:**

 1. **procesy porozumenia**

* vyhľadávanie určitých informácií
* vyvodzovanie záverov
* interpretovanie a integrovanie myšlienok a informácií
* hodnotenie obsahu, jazyka a textových prvkov

 2. **ciele čítania**

* čítanie pre literárny zážitok (fiktívny hrdina, udalosť, prostredie)
* čítanie pre získavanie a využívanie informácií (aspekty reálneho sveta)

 3. **čitateľské zvyklosti a postoje** (podporujú celoživotné vzdelávanie)

* hlasné číta
* tiché čítanie
* vzájomné čítanie (v dvojiciach, v skupine)
* odpovede na otázky k textu
* tvorba otázok k textu (ak vie o čom čítal, vie vytvárať otázky)
* rozprávať jeden druhému o prečítanom
* napísať krátku vlastnú reakciu
* dramatizácia

**Každodennou činnosťou v škole je:**

# Dostatok času na čítanie

Počas vyučovacích hodín vyčleniť čas na čítanie, z dôvodu slabej slovnej zásoby žiakov, vyplývajúcej z nedostatku práce žiakov z knihou mimo vyučovania**.**

# Reakcia na prečítané

Reprodukcia prečítaného, prípadne výtvarné zobrazenie prečítanej ukážky, tvorivá dramatika a akčné hry.

# Práca so slaboprospievajúcimi žiakmi

V predmetoch, v ktorých žiaci zaostávajú, majú možnosť sa ďalej vzdelávať v mimovyučovacom čase v čitateľských kútikoch a priestore školskej knižnice.

# PLÁN AKTIVÍT NA ŠKOLSKÝ ROK 2019/2020

**September:**

**Hlasné čítanie učiteľa** - touto aktivitou učiteľ motivuje žiakov, aby sa pustili do čítania. Cieľom pri hlasnom čítaní je viesť žiakov od radosti z počúvania k radosti z vlastného čítania.

**Čítajú väčší menším** - žiaci 4. ročníka navštívia žiakov prvých ročníkov a prečítajú im rozprávku.

**Október:**

**Medzinárodný deň školských knižníc 24.októbra 2019**

**Návšteva školskej knižnice** *-* vytvorenie čitateľského kútika.

**Zapojenie sa do projektu „Záložka do knihy spája školy“** – podpora čítania prostredníctvom výmeny záložiek do kníh, ktoré žiaci vyrobia ľubovoľnou technikou.

**November:**

**Rozprávkový klobúk –** deti si z klobúka ťahajú karty a podľa postavy na obrázku priraďujú k vhodnej rozprávke (pre 1. a 2. ročník).

**Čitateľský maratón -** dramatizácia rozprávok po skupinkách ( pre 3. a 4. ročník).

**December:**

**Vianočné pozdravy** *-* zhotovenie vianočných pohľadníc.

**Ilustrácia rozprávky** *-* súťaž pre malých umelcov.

**Január:**

 Maľované čítanie - nakresli si svoj príbeh z obľúbenej rozprávky (pre 1. a 2. ročník).

 "Hľadaj ma..." –hľadanie informácií v encyklopédiách na danú tému vybratú učiteľom (pre 3. a 4. ročník).

**Február:**

Návšteva bábkového predstavenia (pre1.stupeň)

Príprava žiakov na recitačnú súťaž (pre1.stupeň)

**Marec:**

**Marec mesiac knihy** *-* aktivity prebehnú vo vyučovacom čase, otvorené hodiny s rodičmi. Výstava kníh v triedach aj na chodbách (pre1. stupeň).

**Exkurzia -** návšteva mestskej knižnice.

**Svetový deň poézie 21.3.2020** - prednes básne, každá trieda sa prezentuje básňou/prózou z príležitosti dňa poézie. (pre1. stupeň - v rámci ročníkov).

**Apríl:**

**Medzinárodný deň detskej knihy 2.4.2020-** čítame škôlkarom - žiaci 4. ročníka .

**Deň Zeme** –projektové vyučovanie v rámci dňa, hľadanie informácií v knihách a na internete (pre1. stupeň - v rámci ročníkov).

**Máj:**

Dramatizácia rozprávky vo vyučovaní (pre1. stupeň - v rámci ročníkov).

**Jún:**

**Premietanie filmov** *-* zapamätať si myšlienky filmu a reprodukovať ho*.* (pre1. stupeň - v rámci ročníkov).

V Moldave nad Bodvou, 10.09.2019

Vypracovali: Mgr. M. Kinyiková, Mgr. Ildikó Knap